ยุทธการที่อาเฟก

ยุทธการที่อาเฟก () เป็นเหตุการณ์ในคัมภีร์ไบเบิลที่บรรยายในหนังสือซามูเอล ฉบับที่ 1  (1 ซามูเอล 4:1-10) ของคัมภีร์ฮีบรู ในยุทธการนี้ชาวฟีลิสเตียเอาชนะทัพของชาวอิสราเอลและยึดหีบแห่งพันธสัญญาไป  ในบรรดานักวิชาการคัมภีร์ไบเบิล ข้อเท็จจริงทางประวัติศาสตร์ของเหตุการณ์ช่วงต้นในหนังสือซามูเอลเป็นที่ถกเถียงกัน โดยนักวิชาการบางคนมองว่าเหตุการณ์ในหนังสือซามูเอลเป็นเหตุการณ์ที่เกิดขึ้นจริงในประวัติศาสตร์ และบางคนมองว่ามีความเป็นประวัติศาสตร์จริงอยู่น้อย 

 เรื่องเล่าในคัมภีร์ไบเบิล 
หนังสือซามูเอลบันทึกว่าชาวฟีลิสเตียตั้งค่ายอยู่ที่อาเฟก ส่วนชาวอิสราเอลตั้งค่ายอยู่ที่เอเบนเอเซอร์ ชาวฟีลิสเตียเอาชนะชาวอิสราเอลในยุทธการแรก สังหารชาวอิสราเอลไป 4,000 คน ชาวอิสราเอลจึงนำหีบแห่งพันธสัญญาจากชิโลห์มาในสนามรบ เพราะเชื่อว่า "จะมีการทรงสถิตของพระเจ้าอยู่กับพวกตน แล้วพวกตนจะได้รับความสำเร็จ"Gill, J., Gill's Exposition of the Entire Bible on 1 Samuel 4, accessed 22 April 2017 แต่ชาวฟีลิสเตียเอาชนะชาวอิสราเอลได้อีกครั้ง ครั้งนี้สังหารชาวอิสราเอลไป 30,000 คนและยึดหีบแห่งพันธสัญญาไป

หนังสือซามูเอลบันทึกว่าบุตรชายสองคนของผู้วินิจฉัยเอลีคือโฮฟนีและฟีเนหัสเสียชีวิตในวันนั้น ส่วนเอลีก็เสียชีวิตเช่นกันหลังทราบข่าวความพ่ายแพ้ของชาวอิสราเอล "เมื่อเขา[ผู้ส่งข่าว]กล่าวถึงหีบของพระเจ้า เอลีก็หงายหลังตกจากที่นั่งที่อยู่ข้างประตู ท่านก็คอหักตาย เพราะท่านชรามากและตัวก็หนัก ท่านได้วินิจฉัยคนอิสราเอลอยู่ 40 ปี" (1 ซามูเอล 4:18)

 อ้างอิง 

หมวดหมู่:ยุทธการในคัมภีร์ฮีบรู
หมวดหมู่:หนังสือซามูเอล
หมวดหมู่:อิสราเอลและยูดาห์โบราณ